Hansen har doktorgrad fra Det medisinske fakultet ved Universitetet i Oslo (2009) og mastergrad i psykologi fra NTNU (1999). Han har siden 2003 vært tilsatt ved NOVA, knyttet til seksjon for aldersforskning og boligstudier, der han har forsket på ulike sider ved psykologisk aldring (sosialgerontologi). Hansen inngår i forskergruppen ansvarlig for Den norske panelstudien av livsløp, aldring og generasjon (NorLAG) - en longitudinell studie knyttet til aldring og eldres livskvalitet og levevilkår i Norge. Siden 2020 har han jobbet som livskvalitetsforsker ved Folkehelseinstituttet, avd. for psykisk helse og selvmord, samtidig som han har en delstilling på NOVA/OsloMet.